open-index/open-wikipedia-markdown huggingface dataset:
Jay McShann

**Jay McShann**, eegentlich *James Columbus McShann*,  ok as *Hootie McShann* bekannt,  (* 12. Januar 1916 in  Muskogee,  Oklahoma; † 7.  Dezember 2006 in Kansas City, Missouri) weer en US-amerikaansch Blues- un Swing-Pianist, Bandleader un Singer.

## Leven
McShann harr sück as Kind sülvst dat Pianospelen bibrocht. 1931 fung he an in de Gegend um Tulsa, Oklahoma bi Al Dennie un in den Nahberstaat Arkansas as Profimusiker to arbeiten. 1936 truck he nah Kansas City in Missouri, wo he in de  Band vun Buster Smith speel un 1939 sien eegen Big Band grünnen dee, in de Gene Ramey, Gus Johnson, Bernard Anderson, de Singer Al Hibbler un Walter Brown as ok Charlie Parker (1937 bit 1941, dormals noch Teenager) spelen deen. Se hemm sowohl Blues as ok Swing speelt, hemm aber överweegend Blues-Stücke upnommen. Hör bekanntst Upnahm weer *Confessin' The Blues*. Parker kunn sück in de Band vun McShann to en anseggten Saxophonisten entwickeln. 1944 hett sück de Band uplööst, as McShann sien Militärdeenst antreden muss, keem aber nah sien Entlaaten in dat glieker Johr för en körten Tiet weer tosommen. Neben sien regulär Band speel McShann in en Trio mit Gene Ramey un Gus Johnson Enn' April 1941 för Decca den Song *Confessin’ the Blues* in; Singer weer Walter Brown. De reck Rang 24 vun de *[[Billboard (Magazin)|Billboard]] Top&nbsp;30*. Eerst in' Juli 1943 gelung hüm mit sien Orchester un den Bandsinger Al Hibbler en wieder Hit mit *Get Me on Your Mind* (#18). Dat weer ok de eenzig Hit, bi de Charlie Parker mitwarken dee, de allerdings nich mit en Solo to hören weer.

In de tweet Hälft vun de 1940er Johren harr McShann lüttgere Bands. He leev jetzt in Los Angeles. 1945 fung he an, mit Jimmy Witherspoon tosommentoarbeiten un Upnahmen to maken. Dornah keem he aber tonehmend in Vergeetenheit. 1948 gung he nah Los Angeles, wo he en lütt Band grünnen dee, un 1958 weer nah Kansas City.

1969 wurr Jay McShann weer opdeckt un kreeg sietdem düchtig Popularität as Singer un Pianist. Sien CD *Going To Kansas City* wurr för en Grammy, allerdings in de Kategorie „Traditschoneller Blues“, nomineert. McShann is ok in den vun Clint Eastwood dreiht Dokumentarfilm *The Blues* to beleven. De 3. März 1979 wurr vun den Gouverneur vun Missouri to'n „Jay McShann Day“ utropen. 

Jay McShann is 2006 mit 90 Johren in Kansas City storven.

## Sammlung
* *The Complete [[Master Jazz]] Piano Series mit [[Earl Hines]], [[Claude Hopkins]], [[Cliff Jackson]], [[Keith Dunham]], [[Sonny White]], Jay McShann, [[Teddy Wilson]], [[Cliff Smalls]], [[Sir Charles Thompson]], [[Gloria Hearn]] & [[Ram Ramirez]] – (1969–1974)* – (Mosaic – 1990) – 6 LPs oder 4 CDs

## Utteknungen
* 1987: NEA Jazz Masters Fellowship 
* 1988: Upnahm in de Blues Hall of Fame 
* 1996 Pioneer Award der Rhythm and Blues Foundation.

## Filme
* *Hootie Blues*, 1978, Dokumentarfilm
* *The Last of the Blue Devils*, 1980, Dokumentatschoon över den Jazz in Kansas City

## Diskografie

## Literatur
* ''Jay McShann, Jazz Pianist, Bandleader and Vocalist, Dies''. In: *[[New York Times]]*, 9. Dezember 2006

## Webllenken
* Offiziell Jay McShann Websteed
* 

## Enkeld Nahwiesen
Leo VIII.

**Leo VIII.** (* in Rom; † 1. März 965) weer af 4. Dezember 963 Paapst.

Sien Vörgänger Johannes XII. wurr dör en vun den röömsch-düütschen  Kaiser Otto I. inberopen Synode nah en Anklage gegen hüm wegen tallriek Verbreeken afsett. De Synode hett dorup hen Leo VIII. an' 4. Dezember 963 to'n Paapst wählt.

De Protonotarius Leo gull as würdige Person, weer aber to den Tietpunkt vun sien Ernennung to'n Paapst Laie. Gegen den Kanon wurr he vun den Bischop vun Ostia an een Daag nahnanner to'n Ostiarius, Lektor, Exorzisten, Akolythen, Subdiakon, Diakon, Preester un sluutend to'n Bischop weeht. Nah sien Wahl wurr Leo&nbsp;VIII. footend up dat *[[Privilegium Ottonianum]]* as Paapst up den Thron sett. Ofschons he vun eenig Lüüd to'n Gegenpaapst verkloort wurr, gellt he as rechtmaatig Nahfolger vun Johannes XII.

Johannes XII. sülvst harr nie vun sien Rechte affsehn un hull, as Kaiser Otto Rom verlaaten harr, en Synode af. De sülvig Bischöp, de hüm dormals afsett harrn, hemm nu dat glieker Oordeel tegen Leo VIII. fällt. Johannes XII. is aber an' 14. Mai 964 storven.

Ahn sück wieder um Leo VIII. to kümmern, de in dat Heerlager vun Kaiser Otto flücht weer, hemm de Römer Benedikt V. (22. Mai bit 23. Juni 964) to'n Paapst wählt. Otto, de in disse Wahl en Bröök vun dat tonächst ok vun Johannes XII. billigt Privilegium seech, truck nu mit stark Heeresmacht gegen Rom. Benedikt V. wurr afsett un an sien Stäe wurr weer Paapst Leo VIII. in't Amt sett, de is denn aber all in' März 965 storven.

## Literatur
* Harald Zimmermann: Leo VIII.. In: Biographisch-Bibliographisches Kirchenlexikon (BBKL). Band 4, Bautz, Herzberg 1992, ISBN 3-88309-038-7, Sp. 1442–1443.
* Indrag in de Catholic Encyclopedia, Robert Appleton Company, New York 1913 (engelsch)

## Weblenken
Svane

**Svane** is de Familiennaam von

* Aksel Svane (1898–1991), däänschen Jurist, Beamten un Guvernör von Gröönland,
* Anne Mette Svane (* 1976), däänsche Journalistin,
* Frederik Svane (* 2004), duitsche Schachspeler,
* Gunnar Svane (1927–2012), däänschen Spraakwetenschopper,
* Hans Svane (1606–1668), däänschen lutherschen Theoloog un Bischop,
* Hans Christian Svane Hansen (1906–1960), däänschen Politiker,
* Henrik Svane (* 1947), däänschen Politiker,
* Jess Svane (* 1959), gröönlandschen Politiker,
* Randall Svane (* 1955), US-amerikaanschen Kumponist,
* Rasmus Svane (* 1997), däänschen Schachspeler,
* Troels Svane (* 1967), däänschen Cellospeler.
Hermann Pohle (Maler)

**Hermann Pohle** (* 23. November 1831 in Berlin; † 5. Juli 1901 in Düsseldörp) weer en düütsch Landschapsmaler.

## Leven

Pohle hett an de Königlich Preussische Akademie vun de  Künste in Berlin studeert. To sien Lehrer hörr dor Gottlieb Biermann. Ansluttend studeer he van 1853 bit 1856 an de Kunstakademie Düsseldörp ünner de Landschapsmalers Johann Wilhelm Schirmer un Hans Fredrik Gude. Studienreisen hemm hüm dör Düütschland, Italien un de Swiez führt. Biller vun Pohle befinnen sück in Museen in Düsseldörp, Elberfeld un Prag as ok in de Kunsthall Bremen Kunsthalle Bremen. Sien 1863 boren Söhn, de Maler Hermann Emil Pohle, hett ebenfalls in Düsseldörp leevt un arbeit. Beid sünd up den  Noordkarkhoff bestatt.

## Literatur
Pohle, Hermann. In: Ulrich Thieme, Felix Becker u. a.: Allgemeines Lexikon der Bildenden Künstler von der Antike bis zur Gegenwart. Band 27, E. A. Seemann, Leipzig 1933, S. 191.
Pohle, Hermann. In: Friedrich von Boetticher: Malerwerke des neunzehnten Jahrhunderts. Beitrag zur Kunstgeschichte. Band II, Dresden 1898, S. 294 f.

## Weblenken

## Enkeld Nahwiesen


## Kiek ok
* List vun Maler vun de Düsseldörper Malerschool
Hermann Pohle

**Hermann Pohle** is de Naam von

* Hermann Pohle (1831–1901), düütschen Maler,
* Hermann Pohle (1892–1982), düütschen Zooloog,
* Hermann Emil Pohle (1863–1914), düütschen Maler.
Pohle

**Pohle** is de Familiennaam von

* Andreas Pohle (* 1981), düütschen Lichtathlet,
* Andreas Müller-Pohle (* 1951), düütschen Fotograaf, Medienkünstler un Verleger,
* Carl Pohle (1817–1883), düütschen Jurist un Politiker,
* Christiane Pohle (* 1968), düütsche Speelbaasfro,
,
* David Pohle (1624–1695), düütschen Kumponist,
* Emil Pohle (1885–1962), düütschen Architekt,
* Friedrich Wilhelm Pohle (1830–1892), düütschen Chronist,
* Gisela Pohle, düütsche Behinnertensportlerin,
* Hagen Pohle (* 1992), düütschen Gaher,
* Hans Pohle (* 1916), düütschen Footballspeler,
* Harald Pohle (* 1950), düütschen Politiker,
* Helmut Pohle (1925–1994), düütschen Weertschopswetenschopper,
,
* Joseph Pohle (1852–1922), düütschen Theoloog,
* Juliane Pohle (* 1991), düütsche Volleyballspelerin,
,
,
* Kurt Pohle (1899–1961), düütschen Politiker,
* Leon Pohle (1841–1908), düütschen Maler,
* Markus Pohle (* 1965), düütschen Basketballtrainer,
* Martin Pohle (1899–1970), düütschen Maler un Grafiker,
* Matthias Pohle (* 1957), düütschen Lichtathlet,
,
* Rolf Pohle (1942–2004), düütschen Terrorist,
* Ronald Pohle (* 1960), düütschen Politiker,
,
* Werner Pohle (1925–2012), düütschen Politiker,
* Wolfgang Pohle (1903–1971), düütschen Jurist un Politiker.

**Pohle** is ok de hoochdüütsche Naam von

* Peohle, Gemeen in’n Landkreis Schaumborg, Neddersassen.

Kiek ok bi: Pole.
Dagmar Pohle

**Dagmar Pohle** is de Naam von

* Dagmar Pohle (* 1953), düütsche Politikerin,
* Dagmar Pohle, düütsche Filmeditorin.
Karl Pohle

**Karl Pohle** is de Naam von

* Karl Pohle (1905–1969), düütschen Maler,
* Karl Ludwig Friedrich Pohle (1817–1883), düütschen Jurist un Politiker.
Paul Pohle

**Paul Pohle** is de Naam von

* Paul Pohle (1869–1943), düütschen Geograaf,
* Paul Pohle (1883–1933), düütschen Wedderständler.
Klaus Pohle

**Klaus Pohle** is de Naam von

* Klaus Pohle (* 1937), düütschen Jurist, Weertschopswetenschopper un Manager,
* Klaus Pohle (* 1947), düütsch-kanaadschen Journalist,
* Klaus Pohle (* 1960), düütschen Footballspeler.

Kiek ok bi: Klaus Pohl.
Finkenhütt

**Finkenhütt** () is en Hoff in de Gemeen Rethen (Samtgemeen Rethen) in’n Landkreis Heidkreis, Neddersassen.

## Geografie

Dat Water ut dat Rebeed flütt över Gravens na de Wölpe af un denn na de Aller.

De Naveröörd sünd Rethen mit Klotzeborg in’n Noorden, Heern in’n Oosten, Rethen-Moor in’n Süüdoosten, Stöcken, Landwehr un Wöhlkenhütt in’n Westen un Olenborg un Risch in’n Noordwesten.

## Historie

### Verwaltungsgeschicht

De Oort hett vör 1850 to dat Gericht Wahlje tohöört. As dat Gericht oplööst worrn is, hett dat von 1850 bet 1859 to de Huusvaagdie in dat Amt Rethen höört un denn von 1859 bet 1885 to dat Amt Ahlden. Na 1885 weer dat in’n Kreis Fambossel, de 1977 mit’n Kreis Soltau to’n Landkreis Soltau-Fambossel tohoopgahn is. 2011 hett düsse Landkreis den ne’en Naam Landkreis Heidkreis kregen.

De Hoff höört von öllers to de Gemeen Rethen, de an’n 1. März 1974 mit de Gemeenreform in Neddersassen noch düüdlich grötter worrn is.

### Inwahnertall

### Religion

Finkenhütt is evangeelsch-luthersch präägt un höört to dat Kaspel von de Marienkark in Rethen.

För de Kathoolschen is de St.-Josef-Kark in Veern tostännig.

## Weertschop un Infrastruktur

För Finkenhütt is de freewillige Füürwehr Rethen mit tostännig.

### Verkehr

Finkenhütt liggt dicht bi de Bundsstraat 209, de in’n Noordoosten över Rethen un Kerkboitzen na Wasra geiht un in’n Süüdwesten över Stöcken na Rohrsen bi Neenborg an de B&nbsp;215. In’n Süüdoosten löppt de Landsstraat 192 na Lichtenhorst.

De nächste Autobahn is de Autobahn 27 (Afsnidd Bremen–Wasra). De Opfohrt 27 Wasra-West liggt so 16 Kilometer in’n Noordoosten von Finkenhütt an de B&nbsp;209.

De nächste Bahnhoff is so bi twölv Kilometer wied weg in’n Westen de Bahnhoff Eestrup an de Bahnlien Wunsdörp–Bremen. Von 1903 bet 1966 hett dat ok Personenverkehr op de Allerdaalbahn geven. De Bahnhoff Rethen leeg in düsse Tied twee Kilometer in’n Noorden.

## Footnoten
Risch

**Risch** betekent

* Risch, Oort in de Stadt Bergisch Gladbach in’n Rhiensch-Bergschen Kreis, Noordrhien-Westfalen,
* Risch, Oort in de Gemeen Risch, Kanton Zug, Swiez,
* Risch, Oort in de Gemeen Rethem in’n Landkreis Heidkreis, Neddersassen.

**Risch** is de Familiennaam von

* Carine Risch (* 1960), luxembörgsche Dischtennisspelerin,
* Curt Risch (1879–1959), düütschen Inschenör,
* Daniel Risch (* 1978), liechtensteenschen Politiker,
* Emil Risch (1866–1950), liechtensteenschen Politiker,
* Ernst Risch (1911–1988), Swiezer Ooldphiloloog un Spraakwetenschopper,
* Ferdinand Risch (1880–1940), liechtensteenschen Politiker,
* Heinrich Risch (1888–1962), düütschen Politiker,
* Jim Risch (* 1943), US-amerikaanschen Politiker,
* Luise Risch (* 1987), düütsche Schauspelerin,
* Martin Risch (1880–1961), Swiezer Architekt,
* Maurice Risch (* 1943), franzööschen Schauspeler,
* Melanie Risch (1887–1944), düütsch NS-Opper,
* Nikolaus Risch (* 1949), düütschen Chemiker,
* Patrick Risch (* 1968), liechtensteenschen Politiker,
* Robby Risch (* 1962), düütschen Politiker,
* Robert Risch (* 1939), US-amerikaanschen Mathematiker,
* Rudolf Risch (1908–1944), düütschen Radrennfohrer,
* Volker Risch (* 1953), Schriever, Schauspeler un Spreker.
Georg Friedrich Schlüter

**Georg Friedrich Schlüter** (* 20. Juli 1748 in Neenborg; † 16. Januar 1806 in Rethen) weer en düütschen Verwaltungsbeamten.

Schlüter is 1748 as Söhn von Margareta Dorothea, borene Pauli (15. Juni 1723–8. Dezember 1803), un den Amtmann Conrad Christian Schlüter (17. August 1715–19. Oktober 1770) in Neenborg boren un dor an’n 21. Juli döfft worrn. He hett toeerst Juristeree an de Universität Leipzig studeert un is von dor 1768 an de Universität Göttingen wesselt. He weer Auditer bi dat Amt Neenborg, is 1774 Amtschriever bi de Borgvaagdie Celle worrn un 1780 Amtschriever to Wienhusen in dat Amt Eicklingen. Von dor is he 1790 as Amtschriever in dat Amt Ahlden wesselt un dor 1793 Amtmann worrn. Von 1795 bet 1806 weer he Amtmann von dat Amt Rethen.

Schlüter hett an’n 3. Juli 1792 in Groten Hehlen Elisabeth  Stoltze (23. Mai 1757–23. Juni 1828) freet. De beiden harrn ünner annern den Söhn Ludwig August Schlüter (12. Juli 1797–29. November 1881; Amtmann).

## Footnoten
Stöcken

**Stöcken** betekent

* Stöcken, Stadtdeel von de Stadt Hannover in de Region Hannover, Neddersassen,
* Stöcken, Oort in de Stadt Wittingen in’n Landkreis Gifhorn, Neddersassen,
* Stöcken, Oort in de Stadt Rethen in’n Landkreis Heidkreis, Neddersassen,
* Stöcken, Oort in de Stadt Nuurten in’n Landkreis Nuurten, Neddersassen,
* Stöcken, Oort in de Gemeen Ötzen in’n Landkreis Ülzen, Neddersassen,
* Stöcken, Oort in de Stadt Niestadt in de Region Hannover, Neddersassen,
* Stöcken, Oort in de Stadt Halver in’n Märkschen Kreis, Noordrhien-Westfalen,
* Stöcken, Oort in de Stadt Kierspe in’n Märkschen Kreis, Noordrhien-Westfalen,
* Stöcken, Oort in de Gemeen Lohmar in’n Rhien-Sieg-Kreis, Noordrhien-Westfalen,
* Stöcken, Oort in de Stadt Leichlingen in’n Rhiensch-Bergschen Kreis, Noordrhien-Westfalen,
* Stöcken, Oort in de Stadt Remscheid, Noordrhien-Westfalen,
* Stöcken, Oort in de Gemeen Adelmannsfelden in’n Ostalbkreis, Baden-Württemberg,
* Stöcken, Oort in de Gemeen Lichtenfels in’n Landkreis Lichtenfels, Bayern,
* Stocken, Oort in de Gemeen Osterzell in’n Landkreis Ostallgäu, Bayern,
* Stöcken, Oort in de Gemeen Untrasried in’n Landkreis Ostallgäu, Bayern,
* Stöcken, Oort in de Gemeen Neusorg in’n Landkreis Tirschenreuth, Bayern,
* Stöcken, Oort in de Gemeen Böhen in’n Landkreis Unterallgäu, Bayern,
* Stöcken, Oort in de Stadt Kempten, Bayern,
* Stöcken, Oort in de Gemeen Langenbernsdorf in’n Landkreis Zwickau, Sassen,
* Stöcken, Oort in de Gemeen Unteriberg, Kanton Schwyz, Swiez,
* Stöcken, düütschen Naam von’n Oort Štoky in Tschechien.

**Stöcken** is de Familiennaam von

* Christopher Ernst von Stöcken (1664–1711), däänschen Offzeer,
* Hans Heinrich von Stöcken (1666–1709), däänschen Diplomaat,
* Heinrich von Stöcken (1631–1681), düütschen Beamten.

Kiek ok bi: Stökken, Stocken.
Conrad Christian Schlüter

**Conrad Christian Schlüter** (* 17. August 1715 in Wasra; † 19. Oktober 1770) weer en düütschen Verwaltungsbeamten.

Schlüter is 1715 in Wasra boren. He weer Amtschriever in dat Amt Neenborg un is dor 1758 Amtmann worrn.  Tosätzlich weer he dor ok Tollverwalter. Amtmann is he bet to sien Dood 1770 bleven. In disse Tied hett sik 1764 bet 1769 ok Johann Wilhelm Schmid as Huuslehrer in’n slüterschen Huusholt in Neenborg ophollen.

Schlüter is an’n 19. Oktober 1770 in Neenborg doodbleven un an’n 24. Oktober in Swarms begraven worrn.

He hett an’n 29. August 1747 in Neenborg Margareta Dorothea Pauli (15. Juni 1723–8. Dezember 1803) freet. De beiden harrn ünner annern den Söhn Georg Friedrich Schlüter (20. Juli 1748–16. Januar 1806; Amtmann).

## Footnoten
Rudolf Pohle

**Rudolf Pohle** is de Naam von

* Rudolf Pohle (1837–1920), düütschen Bildhauer,
* Rudolf Pohle (1902–1967), düütschen Jurist.
Friedrich Wilken von Reden

**Friedrich Wilken von Reden** (* 1705; † 1789) weer en düütschen Verwaltungsbeamten.

Von Reden is 1705 as Söhn von Elisabeth, borene von dem Busche († 1. März 1748), un Franz Johann von Reden (1679–1758) boren. Sien Broder weer Johann Wilhelm von Reden.

He is 1742 Oberhauptmann von dat Amt Ahlden worrn un weer von 1746 af an as Landdrost in Ahlden tostännig för de Ämter Ahlden, Wasra un Rethen.

Von Reden hett an’n 24. April 1742 in Hannover Louise Bernhardine von Lenthe (19. Juni 1725–14. Februar 1804) freet.
Boothby

**Boothby** is de Familiennaam von

* Bob Boothby (1900–1986), brietschen Politiker,
* Dora Boothby (1881–1970), brietsche Tennis- un Badmintonspelerin,
* Frances Boothby (17. Johrhunnert), engelsche Dramatikerin,
* Guy Boothby (1867–1905), austraalschen Schriever,
* Valerie Boothby (1904–1982), düütsche Schauspelerin un Schrieversche.
Achemerfeld

**Achemerfeld** () is en lütten Oort in de Gemeen Achem in’n Landkreis Veern, Neddersassen.

De Oort höört al von öllers bi Achem mit bi un besteiht ut twee Delen. De een Deel is *Achemerfeld bi Bössel* an de *Bösseler Hauptstraat* un de annere *Achemerfeld bi Haßel* an de *Haaßler Straat*/*Zeppelinstraat*. *Achemerfeld bi Haßel* is vondaag al kumplett Deel von Achem worrn un dor is vondaag nix mehr von to marken, dat dat maal en egen lütten Oortsdeel weer.

## Geografie

Dat Rebeed liggt op de Achem-Veerner Geest. Dat Water flütt över Gravens na Emßer un Bassener Möhlengraven un na de Wümm hen af.

De Naveröörd sünd Laoheid un Bössel in’n Noorden, Bauerholt, Üserfinien un Üserschaapkoven in’n Süüdoosten, Haßel un Achem in’n Süden, Achemerbrook un Emßerbrook in’n Westen un Emßen in’n Noordwesten.

## Historie

In de Johren 1960 is twüschen de beiden Delen von Achemerfeld dör de Autobahn 27 boot worrn.

### Verwaltungsgeschicht

De Oort hett vör 1852 to de Westvaagdie von dat Gogericht Achem tohöört un denn von 1852 bet 1885 to dat Amt Achem. Na 1885 weer dat in’n Kreis Achem, de 1932 Deel von’n Kreis Veern worrn is.

De Oort weer von öllers Deel von de Gemeen Achem. De Gemeen Achem is an’n 1. Juli 1972 mit de Gemeenreform in Neddersassen nochmaal düüdlich vergröttert worrn.

### Inwahnertall

bi Bössel:

bi Haßel:

### Religion

Achemerfeld is evangeelsch-luthersch präägt un höört to dat Kaspel von de Laurentius-Kark in Achem.

## Weertschop un Infrastruktur

### Verkehr

Achemerfeld is över de *Bösseler Hauptstraat* anbunnen an Bössel, an dat Zentrum von Achem un an de Landsstraten L&nbsp;167, L&nbsp;158 un L&nbsp;156.

De nächste Autobahn is de Autobahn 27 (Afsnidd Bremen–Wasra). De Opfohrt 23 Achem-Noord liggt so twee Kilometer in’n Westen von Achemerfeld an de L&nbsp;167 un de Opfohrt 24 Achem-Oost twee Kilometer in’n Oosten an de L&nbsp;156.

De nächste Bahnhoff is so bi twee Kilometer wied weg in’n Süüdwesten de Bahnhoff Achem an de Bahnlien Bremen–Wunsdörp.

## Footnoten
Rasidi

**Rasidi** is de Familiennaam von

* Addy Rasidi (* 1975), Gitarrspeler ut Singapur,
* Arif Rasidi (* 1980), franzööschen Badmintonspeler,
* Sunarto Rasidi (* 1975), indoneeschen Gewichthever,
* Weny Rasidi (* 1983), franzöösche Badmintonspelerin.
Nkrumah

**Nkrumah** is de Familiennaam von

* Fathia Nkrumah (1932–2007), First Lady von Ghana,
* Gamal Nkrumah (* 1959), Journalist ut Ghana,
* Kwame Nkrumah (1909–1972), Politiker ut Ghana,
* Kwame Nkrumah-Acheampong (* 1974), Skirennlöper ut Ghana,
* Samia Nkrumah (* 1960), Journalist un Politiker ut Ghana.

**Nkrumah** betekent ok

* FPSO ''Kwame Nkrumah'', en Ööltanker.
Patricia Neske

**Patricia Neske** (* 19. Oktober 1966 in Harbor City, Kalifornien, USA) is en ehmalge düütsch Ieskunstlöperin, de in de Eenzelkonkurrenz antreeden dee.

Hör Öllern weern in de USA utwannert. Wegen dat Ieskunstloopen kehr Patricia Neske nah Düütschland torüch. Hör Vereen weer de Düsseldorfer EG. Traineert hett se in Oberstdorf, wo se ok en Banklehre maakt hett. 

1990 weer se Düütsch Meesterin, nahdem se all 1985 un 1989 Viezmeesterin ween weer. Ok in de Johren 1991 un 1992 reck dat blots för de Viezmeesterschap. 

An Europameesterschapen hett se 1985 eerstmals deelnommen un keem dor up den 8. Platz. Van 1986 bit 1988 weer se nich an den Start, 1989 reck dat aber för de Bronzemedaille achter Claudia Leistner un Natalja Lebedewa. Nachdem se 1990 un 1991 jewiels den 5. Platz haalt harr, schaff se 1992 weer en darten Platz, ditmal achter Surya Bonaly un Marina Kielmann.

1985 weer se eerstmals ok bi Weltmeesterschapen dorbi un keem dor up Platz 12. Ok dor geev dat en Paus van dree Johren, bevör se 1989 dorbi hör best Ergevnis mit Platz 4 reck un domit noch vör Natalja Lebedewa, Kristi Yamaguchi un Evelyn Großmann lannen dee. De folgend dree Johren keem se bi de WM up Platz 7, 9 un 10.

To’n Afsluss van hör Loopbahn hett se 1992 noch an de Olympisch Winterspelen deelnommen, keem dor aber nich över Platz 13 herut. 

1992 hett se hör Loopbahn afslooten un en Studium in Kalifornien anfungen. 

## Weblinks
* Patricia Neske in de Datenbank van Sportsreference.com (engelsch)
Neske

**Neske** is de Familiennaam von

* Günther Neske (1913–1997), düütschen Verleger,
* Patricia Neske (* 1966), düütsche Ieskunstlöperin,
* Rainer Neske (* 1964), düütschen Manager.

**Neske** betekent ok

* Neske, en plattdüütschen Vörnaam.
Conflans-Sainte-Honorine

**Conflans-Sainte-Honorine** is en franzöösch Gemeend in dat Département Yvelines in de Île-de-France. Se liggt 27 km nordwestlich van Paris un 20 km nördlich van Saint-Germain-en-Laye an de Seine. De Oise münd bi Conflans-Sainte-Honorine in de Seine.

Se hett 35.019 Inwahner (Stand 1. Januar 2015) up en Flach van 9,90 km². De Kark Saint-Maclou ut dat 12. Johrhunnert is en Monument historique. De düütsch Stadt Hanau is en van hör Partnerstädte. 

## Weblinks
* Websteed van de Gemeend  (franzöösch)
Peter Christian von Kleist-Retzow

** Friedrich Wolf Graf von Kleist-Retzow** (* 12. Juni 1910 in Belgard; † 28. Juni 1966 in Hamborg) weer en düütschen Jurist.

Von Kleist-Retzow is 1910 in Belgard as Söhn von Maria Luise, borene von Wrochem (18. September 1884–1964), un den Landraad in’n Landkreis Belgard, Wolf Friedrich von Kleist-Retzow (6. Oktober 1868–8. Juli 1933), boren. Sien öllern Broder weer Wolf Friedrich Graf von Kleist-Retzow.

Von Kleist-Retzow weer op dat Internat in Putbus. Later hett he an de Universität Göttingen Juristeree studeert un weer dor Maat von dat Corps Saxonia Göttingen. Na dat Studium weer he Avkaat un Syndikus. Tosätzlich weer he Kommendater von’n Johanniterorden.

Von Kleist-Retzow weer Besitter von Good Möthlow. Nadem sien Broder 1945 in’n Tweten Weltkrieg fullen is, is he ok Besitter von dat Familiengood in Groot Tychow worrn, aver nadem de Düütschen von de Rode Armee in’n November 1945 ut Groot Tychow verdreven worrn sünd, is dat Good an Polen fullen.

Na’n Krieg keem von Kleist-Retzow na Oterndörp un weer dor von 1946 bet 1947 Böverkreisdirekter von’n Landkreis Land Hadeln. Later hett he in Othmarschen leevt un is 1966 doodbleven.

## Footnoten
Kleist-Retzow

**Kleist-Retzow** is de Familiennaam von

* Hans Hugo von Kleist-Retzow (1814–1892), düütschen Verwaltungsbeamten un Parlamentarier,
* Hans Jürgen von Kleist-Retzow (1771–1844), düütschen Goodsbesitter, Landraad un Politiker,
* Hugo von Kleist-Retzow (1834–1909), düütschen Goodsbesitter un Parlamentarier,
* Jürgen von Kleist-Retzow (1854–1897), düütschen Goodsbesitter un Landraad,
* Peter Christian von Kleist-Retzow (1910–1966), düütschen Jurist,
* Ruth von Kleist-Retzow (1867–1945), düütsche Wedderständlerin,
* Wolf Friedrich von Kleist-Retzow (1868–1933), düütschen Grootgrundbesitter, Verwaltungs- un Hoffbeamten.

Kiek ok bi: Kleist (Eddelfamilie).
Vlatko Kovačević

**Vlatko (Vladimir, Vlado) Kovačević ** (* 26. März 1942 in Dubrovnik) is en kroaatsch un jugoslaawsch Schachgrootmeester.

Richtig bekannt wurr Vlatko Kovačević 1970, as he bi en Turniersieg van Robert James Fischer den 9. Platz in Rovinj–Zagreb deelen dee, aber Fischer in de direkten Partie slahn kunn. 1976 keem denn sien Dörbröök. He wunn en Turnier in Sombor un hett sück den Sieg in Virovitica deelt. 1977 deel he sück den Sieg bi dat Turnier in Karlovac, wunn 1979 in Zagreb un in Virovitica. Wiedere Siege geev dat 1980 in Maribor, 1981 in Tusla un 1986 in Zagreb. 
 
Kovačević hett an söss Schacholympiaden deelnommen. 1976 kreeg he van de FIDE den Grootmeestertitel tospraaken.  

## Weblinks
* 14500078 Fide-Koort
* Profil bi chessgames.com (engelsch)
* Sien Insätze bi Schacholympiaiden (engelsch)

]
Kovačević

**Kovačević** oder **Kovačevič** oder **Kovacevic** is de Familiennaam von

,
* Antonijo Kovačević (* 1987), kroaatschen Handballspeler,
* Biljana Kovačević-Vučo (1952–2010), serbsche Minschenrechtlerin un Avkatin,
* Blažimir Kovačević (* 1975), kroaatschen Schachspeler,
* Bozo Kovacevic (* 1979), öösterriekschen Footballspeler,
* Christian Kovacevic (* 1983), öösterriekschen Politiker,
* Danijel Kovačević (* 1978), kroaatschen Footballspeler,
* Darko Kovačević (* 1973), serbschen Footballspeler,
* Dejan Kovačević (* 1996), düütschen Basketballspeler,
* Dino Kovacevic (* 1999), öösterriekschen Footballspeler,
* Goran Kovačević (* 1971), Swiezer Akkordeonspeler un Kumponist,
* Hrvoje Kovačević (* 1986), kroaatschen Basketballspeler,
* Ivana Kovačević (* 1994), serbsche Skilanglöperin,
* Jovan Kovačević (* 1970), serbschen Handballspeler un -trainer,
* Krešimir Kovačević (* 1994), kroaatschen Footballspeler,
* Lidija Kovačević (* 1963), jugoslaawsche Schauspelerin,
* Marijan Kovačević (* 1973), kroaatschen Footballspeler,
* Marjan Kovačević (* 1957), serbschen Schachkumponist,
* Marko Kovačević (* 1985), serbschen Ieshockeyspeler,
* Mersad Kovačević (* 1956), jugoslaawschen Footballspeler,
* Nenad Kovačević (* 1980), serbschen Footballspeler,
* Nikola Kovačević (* 1983), serbschen Volleyballspeler,
* Oliver Kovačević (* 1974), serbschen Footballspeler,
* Predrag Kovačević (* 1982), serbschen Boxer,
* Radomir Kovačević (1954–2006), jugoslaawschen Judoka,
* Sabahudin Kovačevič (* 1986), sloweenschen Ieshockeyspeler,
* Saša Kovačević (* 1985), serbschen Sänger,
* Sava Kovačević (1905–1943), jugoslaawschen Partisaan,
* Uroš Kovačević (* 1993), serbschen Volleyballspeler,
,
* Živorad Kovačević (1930–2011), jugoslaawschen Politiker un Diplomaat.

Kiek ok bi: Kovacevich.
Aleksandar Kovačević

**Aleksandar Kovačević** () is de Naam von

* Aleksandar Kovačević (* 1974), serbschen Schachspeler,
* Aleksandar Kovačević (* 1992), serbschen Footballspeler.
Vladimir Kovačević

**Vladimir Kovačević** () is de Naam von

* Vladimir Kovačević (*Vladica Kovačević*; 1940–2016), jugoslaawschen Footballspeler,
* Vladimir Kovačević (*Vlatko Kovačević*; * 1942), kroaatschen Schachspeler,
* Vladimir Kovačević (* 1961), montenegrienschen Offzeer,
* Vladimir Kovačević (* 1992), serbschen Footballspeler.
Daniela Behrens

**Daniela Behrens** (borene *Krause*; * 12. Mai 1968 in Bremerhoben) is en düütsche Politikerin von de SPD.

## Leven

Behrens is 1968 in Bremerhoben boren. Na dat Abitur an dat Weertschopsgymnasium in Bremerhoben hett se Politikwetenschop an de Universität Bremen studeert. Ehr Studium hett se 1993 mit dat Diplom afslaten. Von 1992 af an weer se as Redaktörin un Journalistin aktiv. Von 1995 bet 1998 hett se blangen ehren Beroop an de Fre’e Universität Berlin en Wiederbildungsstudium as Journalistin maakt. Von 2000 bet 2007 weer se Presssprekerin un Baas von de Staffsteed Marketing un Öffentlichkeitsarbeid an de Hoochschool Bremerhoben.

## Politik

Behrens is 1996 Maat von de SPD worrn. 2007 is se för Heidrun Merk in’n Landdag von Neddersassen narückt. Bi de Landdagswahlen 2008 un 2013 is se över de Landslist von de SPD in’n Landdag intagen. In ehre Frakschoon weer se Sprekerin för Kultur- un Medienpolitik.

Nadem dat rood-gröne Kabinett Weil I in Neddersassen dat Regeer övernahmen hett, is Behrens an’n 19. Februar 2013 Staatssekretärin in dat Neddersassische Ministerium för Weertschop, Arbeid un Verkehr worrn. Dorüm is se an’n 20. Februar 2013 ut’n Landdag rut; för ehr is Axel Brammer narückt.

Behrens weer von de Johren 1990 af an Raadsfro in’n Gemeenraad von de Gemeen Bokel. Düt Amt hett se verloren, as de Gemeen Bokel 2011 oplööst un Deel von de Gemeen Beverst worrn is. Von 2001 bet 2014 weer se ok Maat von’n Kreisdag von’n Landkreis Cuxhoben. Behrens is Maat von’n Soziaalbund Düütschland, von’n Düütschen Journalisten-Verband, de Arbeiderwollfohrt un von Greenpeace.

### Affäär
An’n 12. Mai 2017 is rutkamen, dat Behrens in’t Vörfeld von de Vergaav von en Opdrag verbadenerwies Informatschonen an en Bewarver geven hett. En Agentur harr en Opdrag över 180.000 Euro kregen, nadem de Firma vörher von Behrens persönlich beraden worrn is. Dat Ministerium hett dorto seggt: „Es hat Fehler im Vergabeverfahren gegeben, die Vorgespräche haben zu einer Wettbewerbsbeschränkung geführt“. De 74 annern Bewarvers harrn so gorkeen Chancen. Behrens is dorüm Huusholtsuntreue vörhollen worrn. Minister Olaf Lies hett dorüm an’n 17. Mai 2017 dorüm beden, dat Behrens ehren Posten afgeven mutt.

In’n September 2018 warrt Behrens Geschäftsföhrerin von’n Informatschoonsdeenst Wetenschop in Baukem.

## Privaat
Behrens is verheiraadt mit Roger Behrens. Bet 2009 hett se noch Krause-Behrens heten, hett denn aver ehren Geboortsnaam afleggt.

## Weblenken

* Behrens ehr Websteed (hoochdüütsch)

## Footnoten
Arthur Paul

**Arthur Paul**, nömmt: „Art“ (* 18. Januar 1925 in Chicago, Illinois; † 28. April 2018 ok dor) weer en US-amerikaansch Grafikdesigner.

## Leven
Paul hett van 1940 bit 1943 an dat Art Institute of Chicago un dornah an dat Institute of Design (1946–1950) studeert.

Dat Erkennensteeken van dat Mannlüüdmagazin Playboy, de *Bunny,* is Art Paul to verdanken. De eerst Art Director van dat Playboy-Magazin hett 1953 den bekannten Haasenkopp mit Ohren un Fleeg schafft. Dit Logo steiht siet de tweet Utgaav van den Playboy up dat Deckblatt. 

1986 wurr Art Paul fierlich in de *Hall of Fame of the Art Directors Club* van New York upnommen.

## Weblinks
* ''Dat Playboy-Logo'' up designguide.at

## Enkeld Nahwiesen
Hulak

**Hulak** is de Familiennaam von

* Aleh Hulak (* 1967), wittruss’schen Jurist un Minschenrechtler,
* Krunoslav Hulak (1951–2015), jugoslaawsch-kroaatschen Schachspeler,
* Mykola Hulak (1821–1899), ukrainschen Wetenschopper, Jurist, Journalist, Översetter un Politiker,
* Petro Hulak-Artemowski (1790–1865), ukrainschen Schriever,
* Semjon Stepanowitsch Hulak-Artemowski (1813–1873), ukrainschen Opernsänger un Kumponist.
Conflans

**Conflans** betekent

* Conflans, olen Naam von de Gemeen Albertville in dat Département Savoie, Frankriek,
* Conflans-l’Archevêque, Deel von de Gemeen Charenton-le-Pont, Frankriek,
* Conflans, olen Naam von de Gemeen Pont-Saint-Vincent in dat Département Meurthe-et-Moselle, Frankriek,
* Conflans bi Villeseneux, Oort in de Gemeen Villeseneux in dat Département Marne, Frankriek,
* Conflans-en-Jarnisy, Gemeen in dat Département Meurthe-et-Moselle, Frankriek,
* Conflans-Sainte-Honorine, Gemeen in dat Département Yvelines, Frankriek,
* Conflans-sur-Anille, Gemeen in dat Département Sarthe, Frankriek,
* Conflans-sur-Lanterne, Gemeen in dat Département Haute-Saône, Frankriek,
* Conflans-sur-Loing, Gemeen in dat Département Loiret, Frankriek,
* Conflans-sur-Seine, Gemeen in dat Département Marne, Frankriek.

**Conflans** is de Familiennaam von

* Antoine-Claude-Pierre Masson de La Motte-Conflans (1727–1801), franzööschen Bookdrucker un Enzyklopädist,
* Guillaume de Conflans († 1294), Bischop von Genf,
* Hubert de Brienne, Comte de Conflans (1690–1777), franzööschen Viezadmiraal un Marschall von Frankriek,
* Louis de Conflans, marquis d’Armentières (1711–1774), Marschall von Frankriek,
* Louis Gabriel Marquis de Conflans (1735–1789), Truppenföhrer von de franzöösche Armee.

Kiek ok bi: Confolens, Couffoulens.
Güstrow

**Güstrow** [] is mit 29.215 Inwahner (Stand: 31.12.2016) up en Flach van 70,85 km² de söbentgröttste Stadt van Mekelnborg-Vörpommern un Kreisstadt van den Landkreis Rostock. De Stadt is Seet van dat Amt Güstrow-Land, to dat 14 Gemeenden hörrn, sülvst is de Stadt aber amtsfree. Güstrow is en Middelzentrum van Mekelnborg-Vörpommern un führt siet 2006 offiziell den Naamtosatz „Barlachstadt“ nah den Bildhauer Ernst Barlach, de in de Stadt leevt hett.

Güstrow is as historsch Residenzstadt bekannt för sien Slott un sien Dom mit den „Sweewenden“ van Barlach. Ok de Oldstadt mit hör Bowarken is goot erhollen. De 1236 grünnd  Domschool Güstrow is en van de öldste Scholen in den düütschen Spraakruum.  
Güstrow liggt etwa 40 Kilometer südlich van Rostock. De Oort moot all um  1100 bestahn hemm, wiel Bischop Otto von Bamberg 1128 twee Preester nah dorhen schickt hett. 

## Bekannt Lüüd ut de Stadt
* Friedrich Georg Sibeth (1793-1880), Schriever
* Hermann Tardel (1869-1951), Pädagoog un Literaturhistoriker

## Weblinks
* Website van de Stadt
Leeds

**Leeds** is en Grootstadt in den engelsch Metropolitan County West Yorkshire as ok naamgevend Karnoort un Verwaltensseet van den Metropolitan Borough Leeds. 2011 harr Leeds 474.632 Inwahner up en Flach van 551,72 km². De Metropolitan Borough Leeds, de de Karnstadt van Leeds mitsamt hör 1974 ingemeenten Vöröörd umfaten deiht, hett 757.655 Inwahner (Stand 2012).

Leeds gellt as dat kulturelle, finanzielle, gewarfliche un sportliche Zentrum van West Yorkshire, en Ballungrebeet mit mehr as 2,2 Millionen Inwahner as ok de Leeds City Region, en Metropolregion mit 3 Millionen Inwahnern.

De Stadt liggt etwa 310 km nord-nordwestlich van London. Eerstmalige wurr en Landschap mit de Naam *Loidis* um 730 in de Historia ecclesiastica gentis Anglorum van den Theoloog un Geschichtsschrievers Beda Venerabilis nömmt. De Naam gung up en Oortschap över, de sück um en Kark herüm billen dee un 1086 as Ledes in dat *Domesday Book* nömmt wurr. 1207 wurr de Oort nee grünnd, de Schrievwies weer denn *Leedes*. Man hett dor völ Wull verarbeit, nahderhen entstunnen dor Dookfabriken, Textilindustrie und Maschinenbofirmen. Nah 1945 gung dat mit Leeds bargdaal. Hüüt is dat en Unversitätsstadt.

Düütsch Partnerstädte sünd Düörpm un Siegen. In’n Football ist de Vereen Leeds United goot bekannt.

## Bekannt Lüüd ut disse Stadt
* Robert Geoffrey Edwards (1925-2013), Physioloog un Nobelpriesdräger
* Matthew Lewis (*1989), Schauspeler
* Frederick Dewhurst Yates (1884-1932), Schachspeler

## Weblinks
* Website van de Stadt
Weyerdelen

**Weyerdelen** () is en Dörp in de Gemeen Worpsweed in’n Landkreis Oosterholt, Neddersassen.

## Geografie

De Oort liggt in dat Düvelsmoor in’n Noorden von’n Weyerbarg. Dat Water ut dat Rebeed flütt över’n Umbeek na de Hamm hen af.

De Naveröörd sünd Överhamm in’n Noordoosten, Mevenst in’n Oosten, Oosterweed un Worpsweed in’n Süden, Weyermoor in’n Süüdwesten un Neenfeld, Olenbrügg un Düvelsmoor in’n Noordwesten.

## Historie

Weyerdelen hett sik twüschen 1630 un 1690 as Dochteroort von Worpsweed rutbillt.

In’n Eersten Weltkrieg sünd twee Soldaten ut Weyerdelen fullen oder vermisst un in’n Tweten Weltkrieg fiev.

In Weyerdelen liggt ok dat SOS-Kinnerdörp Worpsweed. De eersten Kinner sünd dor an’n 14. April 1965 intagen.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Worpsweed in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Worpsweed in’n Kanton Leendaal.

De Oort hett vör 1852 to de Vaagdie Worpsweed in dat Amt Oosterholt tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt. 1932 is düsse Kreis mit’n Kreis Blomendal to’n ne’en un grötteren Kreis Oosterholt tohoopleggt worrn.

Weyerdelen is an’n 1. Oktober 1936 Deel von de Gemeen Worpsweed worrn.

### Inwahnertall

### Religion

Weyerdelen is evangeelsch-luthersch präägt un höört to dat Kaspel von de Zionkark in Worpsweed.

För de Kathoolschen gifft dat in Worpsweed de Maria-Freden-Kapell, de to de Goden-Hirt-Kark in Leendaal höört. De Goden-Hirt-Kark höört siet 1. September 2012 to de Karkengemeen von de Hillige-Familie-Kark in Oosterholt-Scharmbeek.

## Kultur

En Denkmaal för de Fullenen ut de twee Weltkrieg’ steiht in Worpsweed bi de Kark.

## Weertschop un Infrastruktur

För Weyerdelen is de freewillige Füürwehr Worpsweed mit tostännig.

### Verkehr

De Straat dör Weyerdelen löppt parallel to de Landsstraat 153 von Worpsweed na Överhamm. De L&nbsp;153 löppt in’n Süden na Leendaal un in’n Westen bi Oosterholt-Scharmbeek an de Bundsstraat 74. In’n Noorden föhrt de L&nbsp;165 över Huttenbusch na Korlshöben.

De nächste Autobahn is de Autobahn 27 (Afsnidd Bremen–Bremerhoben). De Opfohrt 17 Bremen-Industriehavens liggt so 19 Kilometer in’n Süüdwesten von Weyerdelen an de *Hu’er Heerstraat*.

De nächste Bahnhoff is so bi 14 Kilometer wied weg in’n Westen de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De Bahnhoff Weyerdelen-Umbeek leeg in disse Tied üm un bi een Kilometer in’n Süüdoosten.

## Footnoten
Walther Bacmeister

**Walther Bacmeister** is de Naam von

* Walther Bacmeister (1873–1966), düütschen Jurist un Ornitholoog,
* Walther Bacmeister (1877–1953), düütschen Journalist, Verleger un Politiker.
Philipp Christian Bacmeister

**Philipp Christian Bacmeister** (* 1734 in Hannover, † 16. August 1799 in Celle) weer en düütschen Verwaltungsbeamten.

Bacmeister is 1734 in Hannover as Söhn von Sara Hedwig Margaretha, borene Bacmeister (20. Juli 1707–Mai 1742), un den Stadtsyndikus Georg Arnold Bacmeister (März 1700–8. Februar 1773) boren un dor an’n 17. März 1734 döfft worrn. De Historiker Johann Vollrath Bacmeister weer sien öllern Broder.

He weer von 1765 bet 1776 Amtsschriever von dat Amt Oosterholt. Von dor is he 1776 as Amtmann in dat Amt Loonborg wesselt. In Loonborg is he bet 1783 bleven.

Bet 1790 weer he denn Amtmann von dat Amt Hitzacker. Von dor keem he as Borgvaagd in de Borgvaagdie Celle. In Celle is he bet to sien Dood 1799 Borgvaagd bleven.

Bacmeister weer verheiraadt mit Dorothea Christina Claren († 18. März 1798). Nadem siene Fro doodbleven is, weer he noch en tweet Maal verheiraadt mit Christina Rosina Sophia Taube (9. Juli 1759–9. Juni 1812). De Eh hett aver nich lang wohrt, denn is Bacmeister sülvs doodbleven.

## Footnoten
Annalen der Braunschweig-Lüneburgischen Churlande

De **Annalen der Braunschweig-Lüneburgischen Churlande** weren en halv amtlich Orgaan, dat von 1787 bet 1795 in Hannover rutkeem. Rutgever weren Landsyndikus Andreas Ludolph Jacobi ut Celle, Protosyndikus Albert Jacob Kraut (1747–1788) ut Lümborg un Johann Konrad Beneke. Druckt worrn is dat Bladd bi W. Pockwitz, jun. De Annalen schullen opklärerisch Gedankengood verbreden. Dorbi weren welk Bidrääg woll al to de Tied as geschichtlich Born för latere Tieden dacht.

## Literatur
* O. Kuntzemüller: *Das hannoversche Zeitungswesen vor dem Jahre 1848. Ein Beitrag zur Geschichte der deutschen Presse*, in: *[[Preußische Jahrbücher]]*, Band 94 (1898), Sieden 425–453
* Klaus Mlynek: *Annalen der Braunschweig-Lüneburgischen Churlande*, in: Stadtlexikon Hannover, Sied 28

## Weblenken
* Annalen der Braunschweig-Lüneburgischen Churlande as Digitalisaat von de Universität Builefeld

## Footnoten
Bacmeister

**Bacmeister** is de Familiennaam von

Familien:
* Bacmeister, düütsche „Hübsche Familie“.

Personen:
,
* Albert Bacmeister (1845–1920), düütschen Geistlichen,
* Eberhard Bacmeister (1659–1742), düütschen Mediziner,
* Eduard Bacmeister (1825–1922), düütschen Verwaltungsbeamten,
* Enrique Bacmeister Gudiño (* 1952), mexikaanschen Baadschopper,
* Ernst Bacmeister (1874–1971), düütschen Schriever,
* Ernst von Bacmeister (1853–1938), düütschen Generaal,
* Friedrich Bacmeister (1840–1886), düütschen Soldaat un Seefohrer,
* Georg Albert Bacmeister (1880–1918), düütschen Verwaltungsjurist,
* Georg Arnold Bacmeister (1850–1921), düütschen Jurist,
* Georg Heinrich Bacmeister (1807–1890), düütschen Verwaltungsbeamten un Politiker,
* Hartwig Ludwig Christian Bacmeister (1730–1806), düütschen Historiker un Geograaf,
* Heinrich Bacmeister (1618–1692), düütschen Jurist,
* Hugo Karl August Bacmeister (1862–1937), düütschen Generaalmajor,
* Jacob Bacmeister (1562–1591), düütschen Hebraist un Theoloog,
,
,
* Matthäus Bacmeister (1580–1626), düütschen Mediziner,
* Philipp Christian Bacmeister (1734–1799), düütschen Verwaltungsbeamten,
* Sebastian Bacmeister (1646–1704), düütschen Geistlichen,
.
Wilhelm von Kotzebue

**Wilhelm von Kotzebue** is de Naam von

* Wilhelm von Kotzebue (1813–1887), düütschbaltschen Diplomaat un Schriever,
* Wilhelm von Kotzebue (1864–1952), düütschen Maler.
Kotzebue

**Kotzebue** betekent

* Kotzebue, Oort in Alaska, USA,
* Kotzebue-Sund, Sund vör Alaska, USA,
* Kotzebue, Eddelfamilie.

**Kotzebue** is de Familiennaam von

* Albrecht David Kotzebue (1754–1839), düütschen Verwaltungsbeamten,
* Alexander von Kotzebue (1815–1889), düütsch-russ’schen Maler,
* August von Kotzebue (1761–1819), düütschen Schriever un Dramatiker,
* Carl Jacob Kotzebue (üm 1793–üm 1862), düütschen Verwaltungsjurist,
* Christian Ludwig Kotzebue (1661–1706), düütschen Dokter, Historiker un Genealoog,
* Ernst von Kotzebue (1838–1914), russ’schen Diplomaat,
* Georg Carl Kotzebue (1668–1730), Abt von dat Klooster Bursfelde,
* Jakob Franz Kotzebue (1621–1685), königlich-sweedschen Dokter,
* Johann Kotzebue (1616–1677), Abt von dat Klooster Loccen,
* Ludwig Kotzebue (* 1946), nedderlandsch-surinamschen Karateka,
* Molly von Kotzebue (1848–1932), Sängerin un Gesangspädagogin,
* Moritz von Kotzebue (1789–1861), russ’schen Generaalleutnant,
* Otto von Kotzebue (1787–1846), düütschbaltschen Opdecker un Offzeer,
* Otto von Kotzebue (* 1936), düütschen Architekt un Maler,
* Paul Demetrius von Kotzebue (1801–1884), russ’schen Generaal,
.
Johann Bacmeister

**Johann Bacmeister** is de Naam von

* Johann Bacmeister de Öllere (1563–1631), düütschen Mediziner,
* Johann Bacmeister de Jüngere (1624–1686), düütschen Mediziner,
* Johann von Bacmeister (1657–1711), düütschen Jurist,
* Johann Bacmeister (1680–1748), düütschen Mediziner,
,
* Johann Vollrath Bacmeister (1732–1788), düütschen Historiker.
Hintze

**Hintze** is de Familiennaam von

* Carl Hintze (1851–1916), düütschen Mineraloog un Kristallograaf,
* Christian Ide Hintze (1953–2012), öösterriekschen Dichter,
* Dagrun Hintze (* 1971), düütsche Schrieversche,
* Ernesto Rodolfo Hintze Ribeiro (1849–1907), portugeeschen Politiker,
* Ernst Hintze (1893–1965), düütschen Kapellmeester,
* Erwin Hintze (1876–1931), düütschen Kunsthistoriker,
* Fritz Hintze (1915–1993), düütschen Ägyptoloog,
* Georg Hinrich Hintze (1728/1729–1811), düütschen Verwaltungsbeamten,
* Hedwig Hintze (1884–1942), düütsche Historikerin,
* Hermann Hintze (1636–1711), düütschen Koopmann un Raadsherr,
* Jacob Hintze (1622–1702), düütschen Karkenleedkumponist,
* Johann August Hintze (1760–1844), düütschen Verwaltungsbeamten,
* Johann Heinrich Hintze (1800–1861), düütschen Maler,
* Johannes Hintze (* 1999), düütschen Swemmer,
* Kurt Hintze (1901–1944), düütschen Politiker,
* Matthias Hintze (üm 1977–1997), düütsch Moordopper,
* Otto Hintze (1861–1940), düütschen Historiker,
* Paul von Hintze (1864–1941), düütschen Offzeer un Politiker,
* Peter Hintze (1950–2016), düütschen Politiker,
* Ursula Hintze (1918–1989), düütsche Ägyptologin.

**Hintze** betekent ok

* Carl H. Hintze, Berliner Hannelshuus för Klaveere.

Kiek ok bi: Hinze.
Johann-Heinrich-Voß-Pries

**Johann-Heinrich-Voß-Pries** betekent

* Johann-Heinrich-Voß-Pries för Literatur von de Stadt Oterndörp,
* Johann-Heinrich-Voß-Pries för Översetten von de Düütsche Akademie för Spraak un Dichtung.
Johann-Heinrich-Voß-Pries för Literatur

De **Johann-Heinrich-Voß-Pries för Literatur** is en Literaturpries, de von de Stadt Oterndörp, de Niederelbe-Zeitung un de Kulturstiftung von de Kreisspoorkass Wersermünn-Hadeln stift is. De Pries schall helpen, dat Denken an’n Dichter un Översetter Johann Heinrich Voß to bewohren, de von 1778 bet 1782 Rekter an de Latienschool Oterndörp weer un in disse Tied Homer sien *[[Odyssee]]* op Hoochdüütsch översett hett.

De Pries ehrt „Persönlichkeiten des öffentlichen Lebens, die sich um Humanismus, Aufklärung, Menschlichkeit und Freiheit verdient gemacht haben.“ De Pries warrt siet 2000 all dree Johr utgeven un is mit en Priesgeld von 10.000 Euro verbunnen.

## Priesdregers

* 2000: Peter Rühmkorf
* 2003: Richard von Weizsäcker
* 2006: Sarah Kirsch
* 2009: Hans-Dietrich Genscher
* 2012: Jürgen Flimm
* 2015: Wolfgang Schäuble
* 2018: Henryk Broder (de Jury bestünn ut Stefan Aust (Journalist), Peter Klett (Vertreder von de Werser-Elv-Spoorkass), Harald Zahrte (Vertreder von de Stadt Oterndörp), Kai-Uwe Bielefeld (Vertreder von’n Landkreis Cuxhoben), Hans-Volker Feldmann (Vertreder von de Johann-Heinrich-Voß-Sellschop) un Hans-Georg Güler (Vertreder von de Niederelbe-Verlagssellschop))
Sibeth

**Sibeth** is de Familiennaam von

* Friedrich Georg Sibeth (1793–1880), düütschen Schriever,
* Johann Nikolaus Sibeth (1734–1809), düütschen Jurist un Raadsherr,
* Karl Joachim Sibeth (1692–1748), düütschen lutherschen Theoloog,
* Waltraud Schmidt-Sibeth (* 1940), düütsche Politikerin.

Kiek ok bi: Sibet.
Lockyer

**Lockyer** is de Familiennaam von

* Darren Lockyer (* 1977), austraalschen Rugby-League-Speler,
* Edmund Lockyer (1784–1860), brietschen Opdecker,
* John Lockyer, kanaadschen Skispringer,
* Joseph Norman Lockyer (1836–1920), engelschen Astronoom,
* Malcolm Lockyer (1923–1976), brietschen Pianist, Kumponist un Dirigent,
* Nigel Lockyer (* 1952), US-amerikaanschen Physiker,
* William Lockyer (* 1941), US-amerikaanschen Politiker.

**Lockyer** betekent

* Lockyer, en Maandkrater,
* Lockyer, en Marskrater,
* Lockyer-Eiland, Eiland in de Weddell-See, Antarktis.
Nico Matern

**Nico Matern** (* 27. November 1992 in Buxthu) is en düütschen Footballspeler in dat offensive Middelfeld.

Matern is 1992 in Buxthu boren un hett toeerst in de Jugend för’n FC St. Pauli un den Halleschen FC speelt. Ut de A-Jugend von Halle is he na’n Wupperdaler SV in de Regionalliga West wesselt. Sien eerst un eenzig Speel för Wupperdaal harr he an’n 28. Oktober 2011 ünner Trainer Hans-Günter Bruns bi dat 1:0 gegen de Reserve von Bayer 04 Leverkusen.

Na een Saison is he von’n Wupperdaler SV wedder weg un güng to SV Drochters/Aßel in de Oberliga Neddersassen. Sien eerst Speel för’n ne’en Vereen weer an’n 3. August 2012 bi dat 3:0 gegen den Lümbörger SK Hansa. Sein eerst Door för’n SV harr he bi dat Trüggspeel bi’n Lümbörger SK Hansa an’n 17. November 2012. In’e 66. Minuut hett he dat 2:0 schaten (dat Speel is 4:0 utgahn).

Na twee Speeltieden is he na Hansa Rostock wesselt un hett dor in de twete Mannschop speelt. Dat eerste Speel in de Oberliga Noordoost för Hansa Rostock II harr he an’n 3. August 2014 bi dat 0:4 gegen den SV Altlüdersdorf. Bi dat Speel an’n 8. August 2014 hett he dat eerste Door för Rostock schaten. In’e 15. Minuut hett he dat 1:0 maakt (dat Speel gegen FC Pommern Griepswoold is 2:0 utgahn). Ünner Trainer Peter Vollmann harr he an’n 6. September 2014 sien Profidebüt in de 3. Liga. Bi dat 0:1 von de eerste Mannschop gegen den Halleschen FC is he in de 80. Minuut för Marcel Ziemer inwesselt worrn.

To de Saison 2015/2016 is he von’n FC Hansa Rostock na’n Regionalliga-Opstieger FC Schönberg 95 wesselt un harr dor an’n 26. Juli 2015 dat eerste Speel. Bi düt Speel hett he in de 18. Minuut mit dat 1:0 ok dat eerste Door för Schönberg schaten.

Na een Saison is he von’n FC Schönberg 95 weg un hett bi’n Buxthuer SV anfungen. Sien Debüt in de Oberliga Hamborg harr he an’n 31. Juli 2016 bi dat 1:4 gegen den Niendörper TSV.

In’n August 2017 is he mit en Vullstipendium an de Indiana Wesleyan University gahn un hett dor för de Indiana Wesleyan Wildcats College-Football speelt. Anfang 2018 is he aver in de United Soccer League wesselt, de twete amerikaansche Liga, un speelt dor nu för de Indy Eleven.

He hett ok Futsal för de Hamborg Panthers speelt.

## Footnoten